CELEX: 32011D0546
Language: lt
Date: 1316131200000
Title: 2011/546/ES: 2011 m. rugsėjo 16 d. Komisijos įgyvendinimo sprendimas, kuriuo panaikinamas Įgyvendinimo sprendimas 2011/508/ES dėl tam tikrų apsaugos priemonių, susijusių su klasikiniu kiaulių maru Lietuvoje (pranešta dokumentu Nr. C(2011) 6443)  Tekstas svarbus EEE

17.9.2011   
            
            
               LT
            
            
               Europos Sąjungos oficialusis leidinys
            
            
               L 241/34
            
         KOMISIJOS ĮGYVENDINIMO SPRENDIMAS
   2011 m. rugsėjo 16 d.
   kuriuo panaikinamas Įgyvendinimo sprendimas 2011/508/ES dėl tam tikrų apsaugos priemonių, susijusių su klasikiniu kiaulių maru Lietuvoje
   (pranešta dokumentu Nr. C(2011) 6443)
   (Tekstas svarbus EEE)
   (2011/546/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (3), ypač į jos 11 straipsnio 1 dalies f punktą,
   atsižvelgdama į 2002 m. gruodžio 16 d. Tarybos direktyvą 2002/99/EEB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (4), ypač į jos 4 straipsnio 3 dalies pirmąją pastraipą,
   kadangi:
   
               (1)
            
            
               Įgyvendinimo sprendimu 2011/508/ES (5) nustatytos su klasikiniu kiaulių maru susijusios apsaugos priemonės, kurias būtina taikyti to sprendimo I priede išvardytose Lietuvos teritorijos dalyse;
            
         
               (2)
            
            
               Lietuva ėmėsi priemonių tai ligai likviduoti Įgyvendinimo sprendimo 2011/508/ES I priede nurodytose vietovėse. Remiantis šios valstybės narės pateikta informacija, priemonės įgyvendintos sėkmingai;
            
         
               (3)
            
            
               todėl Įgyvendinimo sprendimą 2011/508/ES reikėtų panaikinti;
            
         
               (4)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2011/508/ES panaikinamas.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. rugsėjo 16 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 316, 2001 12 1, p. 5.
   
      (4)  OL L 18, 2003 1 23, p. 11.
   
      (5)  OL L 209, 2011 8 17, p. 53.